*Likumprojekts*

**Grozījumi likumā „Par politiski represētās personas statusa noteikšanu komunistiskajā un nacistiskajā režīmā cietušajiem”**

Izdarīt likumā „Par politiski represētās personas statusa noteikšanu komunistiskajā un nacistiskajā režīmā cietušajiem” (Latvijas Republikas Saeimas un Ministru Kabineta Ziņotājs, 1995, 10.nr.; 1997, 14.nr.; 1998, 15.nr.; 1999, 8.nr.; 2001, 14.nr.; 2004, 8.nr.) šādus grozījumus:

1. Izslēgt 3.panta otrās daļas 3.punktā vārdus "un Tieslietu ministrijas atzinumu".
2. Izslēgt 5.panta otrās daļas 1.punktā vārdus "un Tieslietu ministrijas atzinumu".
3. Izteikt 11.pantu šādā redakcijā:

„**11.pants.** (1) Politiski represētās personas statusu piešķir Pilsonības un migrācijas lietu pārvaldes amatpersona. Pilsonības un migrācijas lietu pārvaldes amatpersonas lēmumu var apstrīdēt pārvaldes priekšniekam. Pilsonības un migrācijas lietu pārvaldes priekšnieka lēmumu var pārsūdzēt administratīvajā rajona tiesā Administratīvā procesa likumā noteiktajā kārtībā.

(2) Nepieciešamības gadījumā Latvijas Politiski represēto apvienība sniedz Pilsonības un migrācijas lietu pārvaldei konsultācijas un priekšlikumus politisko represiju jautājumos.”

1. Papildināt pārejas noteikumus ar 7.punktu šādā redakcijā:

 „7. Administratīvajās lietās, kas pašvaldībā vai Tieslietu ministrijā iesniegtas līdz 2011.gada 31.decembrim, lēmumu par politiski represētās personas statusa piešķiršanu pieņem vietējā pašvaldība, kas veikusi attiecīgās personas reģistrāciju dzīvesvietā, vai Tieslietu ministrija, ja Latvijas pilsoņu pastāvīgā dzīvesvieta ir ārvalstīs.”

Likums stājas spēkā 2012.gada 1.janvārī.

Tieslietu ministrs A.Štokenbergs

02.02.2011. 13:35

195

L.Berga

67036804, Linda.Berga@tm.gov.lv